Katrin Pauts

Katrin Pauts (sündinud 25. augustil 1977 Muhu saarel) on eesti ajakirjanik ja kirjanik. 

Elukäik
Haridus ja töökäik
Ta on lõpetanud 1995. aastal Orissaare Keskkooli ning õppinud kolm aastat Tartu Ülikoolis ajalugu.Katrin Pauts Eesti kirjanike e-leksikonis Tartu Ülikooli koduleht. Vaadatud 03.04.2025.

Pärast seda töötas Pauts kümmekond aastat ajakirjanikuna Õhtulehe uudiste- ja meelelahutustoimetuses. 2016. aastast oli ta mittekoosseisuline teletoimetaja (nt saatesarja "Eesti tippmodell" peatoimetajaModellisaate blogi paljastab: saates ongi ühe foto tegemiseks umbes 20 minutit Postimees/Elu24, 21.01.2016.) ja stsenarist (nt telesarja "Nukumaja" autor).Autori tutvustus kirjastuse Varrak kodulehel. Vaadatud 28.03.2025.

Augustist 2022 töötas ta osakoormusega Riigikogu Keskerakonna fraktsiooni nõunikuna.Kirjanik Katrin Pauts asub tööle Keskerakonna nõunikuna ERR Uudised, 19.08.2022. Aastatel 2025–2027 saab ta riiklikku kirjanikupalka.

Käekäik kirjanikuna
Katrin Pauts on nüüdisaegse Eesti üks tuntumaid kriminaalromaanide autoreid, kes juba oma esimeste romaanidega, "Politseiniku tütre" ja "Tulekandjaga", pälvis rohkelt kiitust ja leidis palju lugejaid. Ka tema seni uusimat romaani "Valge aiaga maja" on peetud 2024. aasta parimaks eesti kriminaalromaaniksJaan Martinson järjestas eelmise aasta kümme parimat kriminulli ERR Kultuur, 07.01.2025. ning tituleeritud Eesti esimeseks rahvusvahelisel tasemel psühhotrilleriks.Jaan Martinson. Arvustus | „Valge aiaga maja“. Eesti esimene rahvusvahelisel tasemel psühhotriller Maaleht.ee, 24.11.2024.

Ta on kirjutanud ka reisi- ja nn koharaamatuid, stsenaariume ning novelle ja muud lühiproosat, aga ka veidi luulet, avaldanud kultuuri- ja ühiskonnaeluteemalisi arvustusi paljudes ajakirjandusväljaannetes ning osalenud sõnakalt kultuuriteemalistes diskussioonides.

Pautsi on kirjandusringkondades tema loomingu põhjal nimetatud "tumelugude kroonimata kuningannaks"Mae Lender. Praha-raamat, mille teeb põnevaks naiskirjanike omavaheline mõõduvõtt Postimees.ee, 27.11.2020. ja tema novellides esinevat mustavõitu huumorit bravaadhuumoriks.Johanna Ross. Inventuur soos ja proosas Looming, detsember 2021. Tumelugude juurde jõudmise põhjuseid võib otsida ehk asjaolust, et eriti kirjanikutee alguses innustasid teda oma kriminaalromaanidega eeskätt Skandinaavia menukirjanikud Jo Nesbø, Henning Mankell ja Camilla Läckberg.Sulev Vedler. Saaremaa krimka on positiivne üllatus Eesti Ekspress, 12.10.2016.

Pauts oli Kultuuriministeeriumi laenutusstatistika järgi 2018. aasta populaarseim kirjanik: tema teoseid laenutati Eesti rahvaraamatukogudest siis 19 732 korda.Keit Paju. Mullune populaarseim kirjanik Katrin Pauts: mul on ikka julgust olnud. Tartu Linnaleht, 18.01.2019. Ka 2023. aasta raamatulaenutuste põhjal kuulus ta laenutushüvitise maksimumsumma saajate hulka.Merilin Pärli. Ülevaade: laenutushüvitise maksimummäära teenis tänavu 31 autorit ERR Kultuur, 25.06.2024. 

Katrin Pauts on 2025. aasta novembris toimuva Haapsalu krimifestivali "Must daam" peakorraldaja. Ühtlasi on ta Haapsalu õudus- ja fantaasiafilmide festivali (HÕFF) eel eesti raamatu aasta tähistamiseks korraldatava põnevusjuttude võistluse žürii liige.HÕFF tähistab raamatuaastat laste põnevusjuttude võistlusega Õpetajate Leht, 07.03.2025.Põnevuslugude konkurss 2025 Haapsalu õudus- ja fantaasiafilmide festivali koduleht. Vaadatud 03.04.2025.

Seisukohavõtte
Arutledes kirjanike kasina sissetuleku parandamise võimaluste üle, tegi Pauts 2022. aasta augustis Õhtulehe kaudu avaliku ettepaneku muuta raamatukoguraamatute laenutamine tasuliseks.Katrin Pauts. Kuidas päästa kirjarahvas viletsusest? Raamatukogud tasuliseks – kuukaart või iga raamatu laenutus paar eurot! Õhtuleht.ee, 18.08.2022. See mõte ei leidnud kuigi palju pooldajaid, vastulausetes peeti seda lausa põhiseadusevastaseks.Maria Mölder. Raamatukogude tasuta kasutamine on põhiõigus ERR Kultuur, 28.08.2022, ja Sirp, 26.08.2022. Osalt juba varem käimas olnud avaliku diskussiooni survelKüsimus ministrile | Kas raamatukogud muutuvad lugeja jaoks tasuliseks? Õhtuleht.ee, 22.08.2022. teatas Kultuuriministeerium 2022. aasta oktoobris, et raamatukogud jäävad kindlasti tasuta kasutatavaks, aga autorihüvitusfondi suurendatakse 2023. aastal 250 000 eurolt 650 000 eurole.Uudised. Autorihüvitisfond tõuseb tuleval aastal 250 000 eurolt 650 000 peale ERR Arhiiv, 18.10.2022. 

Katrin Pauts oli aastaid Eesti Kirjanike Liidu liige, kuid astus 2024. aastal liidust välja, väljendamaks rahulolematust kirjanikupalga saajate valimise protsessiga ning mõnede liidu liikmete ebakollegiaalsete rünnakutega, mis järgnesid tema 2023. aasta Areeni detsembrinumbris tehtud ettepanekutele.Merilin Lutsar. Visadus viib sihile! Katrin Pauts sai lõpuks kirjanikupalgale: enam ei pea iga päev mõtlema, kust tuleb söögi- ja üüriraha Õhtuleht.ee, 02.12.2024.Rainer Kerge. Katrin Pauts: "No kelle perekonnas on juhtunud päris mõrv? Aga mu ema elus juhtus!" Õhtuleht.ee, 13.09.2024.

Poliitiline tegevus
Katrin Pauts kandideeris 2023. aasta valimistel Keskerakonna nimekirjas Riigikokku, kogus valimisringkonnas nr 5 (Hiiu-, Lääne- ja Saaremaa) 82 häält ning ei osutunud valituks.

Oktoobrist 2023 on ta erakonna Isamaa liige.

Teosed
Raamatud
 "Politseiniku tütar. Saaremaa põnevik", Varrak, 2016. ISBN 9789985336939
 "Tulekandja. Muhumaa põnevik", Varrak, 2016. ISBN 9789985338957
 "Öömees", Rahva Raamat, 2017. ISBN 9789949997480
 "Hull hobune", Varrak, 2018. ISBN 9789985343029
 "Marduse tänav". Romaan teleseriaali "Nukumaja" ainetel. Tallinn: Varrak 2018. ISBN 9789985343722
 "Minu Muhumaa : lühike libahuntide ajalugu", Tartu : Petrone Print, 2018. ISBN 9789949608980
 "Minu salajane elu : teekond algab alati kusagilt kaugemalt kui jaamast", Tallinn : Rahva Raamat, 2019. ISBN 9789949664603
 "Minu Praha : tunnustamata geeniuse piinad", Tartu : Petrone Print, 2020. ISBN 9789916605325
 "Tallinna tume : tavaliste inimeste väikesed nurjatused" (12 novelli). Tallinn : Varrak, 2021. ISBN 9789985350850
 "Külmkingauurija", Tallinn : Rahva Raamat, 2021. ISBN 9789916661468
 "Valge aiaga maja", Tallinn : Ühinenud ajakirjad, 2024. ISBN 9789916760109

Artikleid
 Siluett aitas Nõukogude Eestis naiseks jääda Õhtuleht, 6. detsember 2003
 Sulev oleks oma sünnipäeval tööd rabanud Õhtuleht, 11. jaanuar 2006
 Kas Saaremaal ikka peab Tallinna mängima? Saarte Hääl, 19. juuli 2017
 Katrin Pauts NO99 etendusest: tahaksin ausalt teada, kuhu see raha pandi ERR Eeter, 26. veebruar 2018
 Millest mõtled, kirjanik? – Kadunud põlvkond ja lootus Sirp, 11. veebruar 2022
 Katrin Pauts: erakordselt aus ja üli-üliavameelne pihtimus! Maaleht, 4. juuni 2022
 Katrin Pauts: keda ja mida mõtlen eliidi all? ERR Kultuur, 5. detsember 2023
 Katrin Pauts: psühhiaatrilised moehaigused on ülehaibitud Eesti Ekspress, 10. oktoober 2024
 Kolumn | Katrin Pauts: surm netiajastul – kurva sündmuse trivialiseerumine või sammuke lähemale igavesele elule? Eesti Päevaleht, 23. november 2024
 Kolumn | Katrin Pauts: „Kirjanikku ei asenda, aga orjaks sobib!“ Tehke oma inimtööd hoolega, sest AI hingab kuklasse Eesti Päevaleht, 2. veebruar 2025
 Kolumn | Katrin Pauts: Tommy Cash lihtsalt peab Eurovisioni võitma, muud ei jää enam üle Eesti Päevaleht, 9. märts 2025

 Tunnustus 
 2025–2027 kirjanikupalk"Selgusid uued kirjanikupalga saajad" ERR kultuur, 2. detsember 2024

Isiklikku
Katrin Pauts on sündinud ja elab Muhu saarel. Tema vanemad olid noorpõlves harrastusmaalijad ning maalikunst on ka tema hobi.Katrin Pauts hakkas kirjutamise kõrvalt maalima: teen lustlikke pilte, et endal ja teistel oleks tore olla Loovgraaf.com, 15.06.2022. 

Katrin Pautsi tarkusetera: "Nooremana ehk enne lehetööd arvasin minagi, et sõna ja vormiga edvistamine ja eksperimenteerimine teeb mind kuidagi targemaks ja sügavamaks. Ei teinud."Katrin Pauts. Üksindus ja suur vabadus lapsepõlves, palju draamat ja tragöödiaid ehk kirjanik Katrin Pauts jagab nippe, kuidas saada kirjanikuks Eesti Naine / Delfi Lood, 30.11.2017. 

Viited

Välislingid

 Mehis Tulk. Katrin Pauts: Möldri tütar, kes tahab olla sihvakas palgimänd Saarte Hääl, 7. juuli 2016
 Mari Peegel. Stsenarist Katrin Pauts: nordic noir’i sünge pilt on ära tüüdanud, popp on hoopis latiinokrimi Eesti Päevaleht / LP, 31. august 2017 
 Kirjanik Katrin Pauts: kõige paremad raamatud on kirjutatud mõne päevaga ERR Kultuur, 26. oktoober 2021
 Rainer Kerge. Katrin Pauts: „No kelle perekonnas on juhtunud päris mõrv? Aga mu ema elus juhtus!“ Õhtuleht.ee, 13. september 2024

Kategooria:Eesti ajakirjanikud
Kategooria:Eesti kirjanikud
Kategooria:Sündinud 1977